Ֆլորիան Գայեր

աջից|մինի|309x309փքս|''Ֆլորիան Գայեր'' ։
**Ֆլորիան Գայեր (Գեյեր)** (). ), գերմանացի (ֆրանկոնյան) ասպետ, զորավար և դիվանագետ, Գերմանիայում 16-րդ դարում ծավալված Գյուղացիական պատերազմի առաջնորդներից մեկը (գործել է Շվաբիայում և Ֆրանկոնիայում)։ Այսպես կոչված՝ *Սև ջոկատ*ի առաջնորդ (1525)։

## Կենսագրություն
Սերում  էր ֆրանկոնյան ազնվական տոհմից, երեք եղբայրներից կրտսերն էր։ 1512–1513 թվականներին ուղևորվել է Հենրի VIII-ի արքունիք։ Գյուղացիական պատերազմի առավել հարգված անձերից մեկն էր։ Բացի բանակի կազմակերպմանը և ապստամբների համար ռազմավարական ծրագրերի մշակմանը նպաստելուց, նա իր սեփական միջոցներով զինել է մարտիկների մեկ հարյուրյակ, որը դարձել է գյուղացիական բանակի միջուկը և հայտնի էր «Սև ջոկատ» անվանումով։

Հաճախ հանդես գալով որպես բանագնաց՝ նա կարողացել է հասնել բազմաթիվ փոքր քաղաքների հանձնմանը ապստամբած գյուղացիների զորամիավորումներին։ Իշխանների դեմ նրա պայքարի նպատակն էր գյուղացիների և քաղաքաբնակների օգնությամբ բարեփոխումներ իրականացնել։ Առաջին հերթին՝ հիմնվելով Ավետարանի բարոյական հեղինակության վրա՝ վերացնել հոգևոր և դասային արտոնությունները։ Այն էլ պետք է ասել, որ գյուղացիները հաճախ չէին վստահում Գայերին՝ նրա ազնվականական ծագման պատճառով։

Գյուղացիական ապստամբության պարտությունից հետո, որը տեղի ունեցավ Ստորին Ֆրանկոնիայում՝ Ինգոլշտադտի և Քյոնիգսհոֆենի վճռական ճակատամարտերում, Գայերը քաղաքային խորհրդի որոշմամբ, պահախմբի ուղեկցությամբ վտարվեց Ռոտենբուրգ քաղաքից։ Մեն-մենակ՝ նա ձիով ուղևորվեց դեպի երկրի հյուսիս։ 1525 թվականի հունիսի 9-ի լույս 10-ի գիշերը Վյուրցբուրգ քաղաքի մոտակայքում գտնվող անտառում իր ազգականի՝ ասպետ Վիլհելմ ֆոն Գրումբախի երկու ծառաները նրան դանակահարեցին ու թալանեցին։ Նրա գերեզմանի տեղն անհայտ է։

## Հիշատակ
* Ֆրիդրիխ Էնգելսը իր «Գյուղացիական պատերազմը Գերմանիայում» աշխատության մեջ գրել է Ֆլորիան Գայերի մասին՝ որպես պրոլետարիատի շահերի համար առաջին պայքարողներից մեկի (1850):
* «Wir sind des Geyers schwarzer Haufen» / «Մենք Գայերի «Սև ջոկատն» ենք» (մոտ 1920 թ.) երգը նվիրված է Ֆլորիան Գայերին ու նրա «Սև ջոկատ»-ին։ Երգը տարածված էր ինչպես նացիստական Գերմանիայում, այնպես էլ ԳԴՀ-ում:

* Երկրորդ համաշխարհային պատերազմի ժամանակ նրա անունն էր կրում ՍՍ-ի 8-րդ հեծելազորային դիվիզիան (1942–1945):
* Հունգարական «Geyer Flórián dala» (1970) երգը նվիրված է Ֆլորիան Գեյերին։

* ԳԴՀ -ում՝ Դերմբախում տեղակայված 3-րդ սահմանապահ գունդը (Postfach-40125) կոչվել է Ֆլորիան Գայերի անունով (1970-ականներ–1990)։

## Գեղարվեստական գրականության մեջ
* Նրան է նվիրված գերմանացի դրամատուրգ Գերհարդ Հաուպտմանի «Ֆլորիան Գայեր» (1896) ողբերգությունը։
* Նա գերմանացի դեմոկրատ գրող Ռոբերտ Շվայխելի «Ազատության համար» (1898) պատմավեպի գլխավոր հերոսներից մեկն է։

## Ծանոթագրություններ

## Գրականություն
* Hermann Barge: *Florian Geyer. Eine biographische Studie*. Gerstenberg Verlag, Hildesheim 1972, 
* Christa Dericum: *Des Geyers schwarze Haufen. Florian Geyer und der deutsche Bauernkrieg*. Bertelsmann, München 1980, 
* Friedrich Engels: *Der deutsche Bauernkrieg*. Unrast-Verlag, Münster 2004, 
* Günther Franz: *Der deutsche Bauernkrieg*. Wissenschaftliche Buchgemeinschaft, Darmstadt 1987, 
* Dagobert von Mikusch: *Florian Geyer und der Kampf um das Reich*. Schlegel, Berlin 1941.
* Gerhart Hauptmann: *Florian Geyer. Die Tragödie des Bauernkrieges*. Reclam, Stuttgart 2002, 
* Jeremiah Pearson: Brethren. Book One of the Villeins Trilogy, Incunabula Press 2013, .
* 
* Перевод биографии Флориана Гайера

## Արտաքին հղումներ
* History of Giebelstadt and the noble Geyer family
* Florian Geyer Freilichtspiele Giebelstadt

Կատեգորիա:Ասպետներ
Կատեգորիա:Գերմանացի ակտիվիստներ
Կատեգորիա:Գերմանացի դիվանագետներ
Կատեգորիա:Գերմանացի զորավարներ
Կատեգորիա:Գերմանացի ռազմական գործիչներ
Կատեգորիա:Հայտնի սպանվածներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով